# Møtereferat FAU-møte Teigar Ungdomsskole 20. okt. 2021

Møtedeltakere og oppmøte:

|  |  |  |
| --- | --- | --- |
| Klasse | Navn | Tilstede |
| 8A | Helena Enoksen |  |
| 8B | Lars Mausethagen |  |
| 8C | Elisabeth Varnes |  |
| 8D | Anne Mjaugeto |  |
| 9A | Per Kristian Sandvand |  |
| 9B | Wenche Kjernli |  |
| 9C | Cecilie Røste |  |
| 9D | Thor-Egil Eide |  |
| 10A | Jostein Hesjedal |  |
| 10B | Hege Cathrine Pihl Dufseth |  |
| 10C | Vigdis Ekelund |  |
| 10D | Jannicke Vabø |  |

## Informasjon fra rektor

Nytt av året på Teigar er at det vil bli et kantinetilbud, i tillegg til at det vil bli servert frokost 3 dager i uka for dem som måtte ønske. Frokost vil i første omgang være havregrøt, og serveres kl 08 – 08:30 onsdag, torsdag og fredag. Kantinetilbudet vil være enkelt, og prisene lave (kostpris eller lavere). Oppstart i løpet av høsten.

Ønske om et aktivt FAU som engasjerer seg i skolen og ungdommen.

Fritid Færder har vært en suksess, og er godt besøkt. Har hatt opp mot 70 deltakende ungdommer på en enkelt kveld. Det er via dette tilbud om deltakelse på rockeverksted (krever ingen forkunnskaper innen musikk), og vil etterhvert bli oppstart av et e-sport tilbud.

## Valg av leder/nestleder til FAU

Følgende ble enstemmig valgt:

Leder: Anne Mjaugeto (8D)  
Nestleder: Wenche Kjernli (9B)  
Sekretær: Hege Cathrine Pihl Dufseth (10B)

Møter vil i utgangspunktet bli holdt på onsdager, men kan være behov for å endre på dette. De to neste møtene vil finne sted på lærerværelset, Teigar, onsdag 17. november, og onsdag 15. desember. Leder sender ut innkalling.

## FAU-arrangement i kommende skoleår

FAU ønsker å arrangere Vinterkveld i dette skoleåret. Erfaring fra sist (skoleår 2019-2020) god, mye arbeid lagt ned i å sørge for at dette ikke blir en arena for rusdebut. Forslag om å sjekke med Fritid Færder om det er aktuelt med et «kunstnerisk» innslag under arrangementet. Jostein tar ledelsen i å arrangere kvelden.

## Natteravn Færder

FAU støtter opp under Natteravn Færder sitt arbeid. Vi oppfordrer alle foreldre til å delta, og ta en vandring i løpet av året. Vandring er i hovedsak fredag (og/eller lørdag) fra kl 19-23. Organisering foregår på Facebook.

Oppfordrer alle klasserepresentanter om å dele Natteravn Færder sin FB gruppe på de respektive klassegruppene.

## Eventuelt

Inneklima: Inneklimaet på skolen er blitt sjekket etter klager fra elever og ansatte. Det konstanteres at ventilasjonen fungerer som den skal, men at store vindusflater utgjør en utfordring når det kommer til oppvarming sommerstid.

Skoleklokke: Spørsmål stilt angående skoleklokke, og om det ringer inn til timer. Det ringes inn 2 minutter før timen begynner, men kun med et enkelt pling. Det ringer ikke for å avslutte timen, lærer sørger for å avslutte timen til riktig tid. Nåværende løsning valgt da vanlig innringing til time har en tendens til å få alle til å drøye lengst mulig. Ønske om at elevene skal forholde seg mer aktivt til tid.

Mobiltelefon: Mobilen kan være med på skolen, men skal ikke sees eller høres, med mindre den brukes i undervisningen. Lærere og elever er stort sett fornøyd med reglene for mobilbruk på skolen. Skolen har sett en nedgang i negative situasjoner relatert til mobilbruk/sosiale medier. Det er nulltoleranse for bruk av mobil i gymgarderoben.